cyanic-selkie/wikianc huggingface dataset:
Pusmaratons
Pasaules rekordu pusmaratonā oficiāli atzīst Starptautiskā vieglatlētikas federācija (IAAF). Pusmaratona pasaules rekords vīriešiem ir 57:32, ko 2020. gada 20. decembrī Valensijā uzstādīja Kibivots Kandī no Kenijas (ratifikāciju gaida 2021. gada 21. novembrī Lisabonā uzstādītais Džeikoba Kiplimo no Ugandas rekords, kas ir par sekundi ātrāks), savukārt, rekords sievietēm ir 1:04:02, ko 2021. gada 4. aprīlī Stambulā uzstādīja Ruta Čepngetiča no Kenijas (ratifikāciju gaida 2021. gada 24. oktobrī Valensija uzstādītais Letesenbetas Gidejas no Etiopijas rekords, kas ir 1.02:52). Šis rezultāts uzrādīts sacensībās, kur skrien abu dzimumu sportisti, taču atsevišķs rekords tiek reģistrēts arī sieviešu sacensībās, tas pieder Peresai Džepčirčirai no Kenijas un ir 1:05:16 (uzstādīts 2020. gada 17. oktobrī pasaules čempionātā pusmaratonā Gdiņā). Arī šis rekords ir šobrīd pārspēts, taču jaunais rekords vēl gaida ratificēšanu.
Latvijas rekords vīriešiem ir 1.04:43, pieder Valērijam Žolnerovičam (uzstādīts 20.03.2011. Portugāles galvaspilsētā Lisabonā), šādu pašu rezultātu atkārtojis Dmitrijs Serjogins (17.10.2021. Barselonā). Savukārt Latvijas rekords sievietēm ir 1.08:07, pieder Jeļenai Prokopčukai (uzstādīts 16.09.2012. Ņūkāslā, Anglijā).
Lidojošais makaronu monstrs
Lidojošais makaronu monstrs jeb Lidojošais spageti monstrs (en) ir mūsdienu parodija, Lidojošā makaronu monstra baznīcas jeb pastafarisma dievība. Pastafarisms (pēc analoģijas ar makaroniem un rastafarismu) ir sociāla kustība, kas veicina bezrūpīgu attieksmi pret reliģiju un iebilst pret apzinātās radīšanas un kreacionisma mācīšanu valsts skolās. Saskaņā ar tās piekritējiem, pastafarisms ir "īsta, likumīga reliģija, gluži kā jebkura cita." Pastafarisms ir oficiāli atzīta reliģija Nīderlandē un Jaunzēlandē — kur pastafarisma pārstāvjiem atļauts laulāties un kur 2016. gada aprīlī notikušas pirmās juridiski atzītās pastafariešu kāzas. Tajā pašā mēnesī ASV federālā tiesa atzina, ka "Lidojošā makaronu monstra baznīca" nav īsta reliģija.
2016. gada oktobrī Latvijas Tieslietu ministrija atteicās reģistrēt draudzi Latvijas reliģisko organizāciju reģistrā, par šo aizliegumu ministrija un Uzņēmumu reģistrs tika iesūdzēti tiesā.
Jānis Peniķis
1944. gadā kopā ar vecākiem emigrējis uz Vāciju, 1949. gadā pārcēlies uz dzīvi ASV.
1956. gadā absolvējis Viskonsinas Universitāti. Pēc tam docējis dažādās universitātēs. No 1976. līdz 1979. gadam vadījis Latviešu fondu. Kopš 1999. gada ir Latvijas Zinātnes padomes loceklis. Aptuveni 60 zinātnisku un populārzinātnisku rakstu autors.
2006. gadā apbalvots ar piektās šķiras Triju Zvaigžņu ordeni. Miris savās mājās Sautbendā.
Lietuva 1924. gada vasaras olimpiskajās spēlēs
Lietuva 1924. gada vasaras olimpiskajās spēlēs bija pārstāvēta ar 13 sportistiem (visi vīrieši) divos olimpiskajos sporta veidos — futbolā un riteņbraukšanā. Pirmo un arī līdz šim vienīgo reizi olimpiskajās spēlēs piedalījās Lietuvas futbola izlase.
Šajās 1924. gada vasaras olimpiskajās spēlēs Lietuva nespēja izcīnīt medaļas.
Dekoratīvās žurkas
Turēšana
Iegādājoties žurku kā mājdzīvnieku, ir jāparūpējas par to, lai dzīvniekam tiktu nodrošināti nepieciešamie dzīves apstākļi un komforts. Ieteicams žurku turēt grauzējiem speciāli paredzētos būros, kurus var iegādāties zooveikalos. Būri vēlams aprīkot arī ar mājiņu, dzeramtrauku un ēdiena trauciņu. Svarīgi atcerēties, ka būrim jābūt aprīkotam ar automātisko dzirdītavu, nevis šķīvīti vai citiem objektiem, kuri pildīti ar ūdeni. Improvizētās ūdenstilpnes, žurkas bieži mēdz izmantot, kā tualeti, nevis dzirdītavu.
Kopšana
Mājdzīvnieka būri ieteicams izklāt ar pakaišiem, kas pieejami zooveikalos. Pakaiši maināmi vismaz reizi 4 dienās, jo nevajadzētu pieļaut, ka tie kļūst mitri, tas veicina nepatīkama aromāta izplatīšanos. Žurkai var dot arī sienu, lapiņas, pļavas puķes (pienene, āboliņš), lai padarītu būri līdzīgāku dabai aiz loga. Tāpat vienmēr jābūt svaigam ūdenim dzirdītavā, tam jābūt istabas temperatūrā un dzirdītavai novietotai tā, lai tā būtu brīvi un ērti aizsniedzama. Būri ieteicams mazgāt vismaz reizi nedēļā.
Barošana
Žurkas, tāpat kā daudzi citi grauzēji, ir slavenas ar to, ka ēd gandrīz visu. Mājas žurkas vajadzētu barot ar veikalos nopērkamajiem barības maisījumiem, kuri parasti satur graudus un žāvētus augļus. Tomēr, vajadzētu dot arī parastus augļus un dārzeņus. Siers žurkai nav veselīgs, cilvēku pārtika bieži ir pārāk trekna un garšvielām bagāta, kas var saīsināt dekoratīvās žurkas mūžu.
Herma (sala)
Herma (en, gērnsiešu:Haerme) ir viena no Normandijas salām Apvienotās Karalistes Kroņa īpašumā Gērnsijā. Tā ir 2 km² liela apdzīvota sala starp Gērnsijas salu rietumos un Sarku austrumos.
Herma ir mazākā Normandijas sala ar pastāvīgiem iedzīvotājiem, tai ir savs karogs un ģerbonis. Salā, kuras galvenais ienākumu avots ir tūrisms, atrodas vairāki aizvēsturiski arheoloģijas pieminekļi. Hermā aizliegti automobiļi un velosipēdi. Vietējiem iedzīvotājiem atļauts pārvietoties ar kvadricikliem un traktoriem.
Gulbju iela
Gulbju iela var būt:
Prudņika
Prudņika, vēsturiski arī Neištate Augšsilēzijā , ir pilsēta Polijas dienvidos, Opoles vojevodistē. Pilsētā saglabājušās viduslaiku aizsardzības mūru atliekas. Kokvilnas audumu ražošanas rūpnīca Frotex (Zakłady Przemysłu Bawełnianego Frotex S.A.).
No 1318. līdz 1460. gadam Prudņika bija hercogistes centrs. 18. gadsimtā Austrijas mantojuma kara rezultātā pilsēta iekļāvās Prūsijā. 1921. gada Augšsilēzijas referendumā 88.2 % iedzīvotāju izvēlējās palikt Vācijas sastāvā, nevis jaunajā Polijas valstī. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Pilsētas pievārtē dzimis Otrā pasaules kara vācu ģenerālis Dītrihs fon Holtics (Dietrich von Choltitz, 1894 - 1966).
Basketbols 2016. gada vasaras olimpiskajās spēlēs sievietēm
Basketbola turnīrs sievietēm tika aizvadīts no 6. līdz 21. augustam. Turnīrā piedalījās 12 izlases. Par čempioni kļuva ASV izlase.
Svētais Staņislavs
Svētais Staņislavs var būt:
Jānis Vīndedzis
Jānis Vīndedzis (1892-1926) bija viens no Latgales partizānu pulka dibinātājiem, pulkvedis-leitnants (1920). Par kauju ienaidnieka aizmugurē 1920. gada 12. maija naktī pie Zorinas ciema uz Daugavpils-Pēterpils šosejas apbalvots ar Lāčplēša Kara ordeni.
Dzīvesgājums
Dzimis 1892. gada 12. februārī netālu no Skaistkalnes Kačānu muižā tagadējās Lietuvas teritorijā. Beidza Bauskas pilsētas skolu, strādāja par skolotāju, mācījās Pleskavas skolotāju seminārā (1914-1916). Pirmā pasaules kara laikā 1916. gadā viņu iesauca Krievijas armijā un nosūtīja uz Konstantīna karaskolu Kijivā. Pēc tam 235. pulka sastāvā viņš piedalījās kaujās Karpatos. Pēc demobilizācijas 1918. gada janvārī atkal iestājās skolotāju institūtā, tā paša gada pavasarī to beidza un sāka strādāt Balvu tirdzniecības skolā.
Kad Ziemeļlatvijas brigāde kopa ar Igaunijas karaspēku atbrīvoja Vidzemes austrumu daļu, 1919. gada jūnija sākumā Vīndedzis no mazām partizānu nodaļām Balvu apkārtnē saformēja lielāku vienību. Pēc Latgales partizānu pulka izveides 1919. gada 5. jūlijā Vīndedzis kļuva par pulka komandieri, bet pēc pārformēšanas oktobrī par 1. bataljona komandieri. 1919. gada oktobrī par kauju nopelniem cīņās pie Kokorevas un Baltinavas viņu paaugstināja par kapteini. Latgales atbrīvošanas operācijas sākumā viņu 1920. gada 10. janvārī paaugstināja par pulkvedi-leitnantu.
Pēc brīvības cīņu beigām viņš bija 11. Dobeles kājnieku pulka bataljona komandieris. 1925. gada decembrī viņu nosūtīja mācīties Francijas kara akadēmijā, bet pēc neveiksmīgas operācijas 1926. gada 3. janvārī viņš mira Grenobles slimnīcā. Apbedīts Rīgas Brāļu kapos.
Peltsamā pils
Vēsture
Pili uzbūvēja Livonijas ordenis 1272. gadā aizsardzības vajadzībām, bet pēc Livonijas kara no 1570. gada līdz 1578. gadam pils bija Livonijas karaļa Magnusa oficiālā rezidence. Kad 1582. gadā Krievija un Polija-Lietuva noslēdza Jamzapoļskas miera līgumu, Augšpāles pils pieminēta kā kā Polčeva (la), krieviski Полчев.
Poļu-zviedru kara laikā 1623. gadā karalis Gustavs II Ādolfs pili atdāvināja feldmaršalam Hermanim Vrangelam, kurš Augšpāles pili pārbūvēja no viduslaiku cietokšņa uz renesanses laika mājokli, bet Lielā Ziemeļu kara laikā pili nodedzināja. 1750. gadā pils nonāca Voldemāra Lauva īpašumā, viņš uzsāka plašu pils pārbūvi, kuras laikā tā ieguva rokoko stila izskatu un iekārtojumu. Vēlāk pils nonāca Gagarinu dzimtas īpašumā, kuru īpašumā tā palika līdz 1919. gadam, kad notika Igaunijas agrārā reforma. Otrā pasaules kara laikā 1941. gadā pili nopostīja, bet pilsdrupas vēl ir saglabājušās līdz mūsdienām.
Marks Solers
Marks Solers Himeness (es; dzimis Vilanova i la Heltru) ir Spānijas šosejas riteņbraucējs, kurš šobrīd pārstāv .
Karjera
2015. gadā uzvarējis Tour de l'Avenir kopvērtējumā.
2017. gadā Solers Volta a Catalunya sacensību kopvērtējumā finišēja trešais aiz komandas biedra Alehandro Valverdes un Alverto Kontadora, uzvarot jauno braucēju klasifikācijā. Togad vēlāk viņš tika iekļauts 2017. gada Vuelta a España starta sarakstā.
2018. gada martā viņš uzvarēja Parīze—Nica daudzdienu sacensībās. Iesācis pēdējo posmu 37 sekundes aiz sacensību līdera Saimona Jeitsa (') kopvērtējuma sestajā vietā, Solers posma vidusdaļā kopā ar tautieti Davidu de la Krusu (') veica uzbrukumu, noķerot atrāvienā esošo Omaru Fraili () un trijatā līdz Nicai noturot nepieciešamo pārsvaru pār sekotājiem. De la Krusam un Frailem sadalot posma uzvarētāja laurus, Solers finišēja trešais, iegūstot četras bonusa sekundes finišā papildu trijām starpfinišā iegūtajām un ar 35 sekunžu atstarpi līdz Jeitsam un citiem kopvērtējuma pretendentiem pietika, lai Solers gūtu uzvaru ar četru sekunžu pārsvaru pār Jeitsu.
2021. gada augustā paziņoja par pievienošanos  komandai.
Nampo salas
Nampo salas (ja, Nanpō shotō — ‘dienvidu salas’) ir vulkānisku salu virkne Klusā okeāna ziemeļrietumos, dienvidos no Japānas arhipelāga. Pieder Japānai un administratīvi ietilpst Tokijas prefektūrā. Salu grupa izstiepusies gandrīz 1200 km garumā no Idzu pussalas Honsju salā Marianas salu virzienā, veidojot Filipīnu jūras ziemeļaustrumu robežu. Nampo salās ietilpst šādas salas un salu grupas:
Pie Nampo salām dažkārt pieskaita dienvidaustrumos esošo Minamitori un dienvidaustrumos esošo Okinotori.
Tomā Lemārs
Tomā Lemārs (fr; dzimis ) ir Francijas futbolists, pussargs, Francijas futbola izlases dalībnieks. Kopš 2018. gada spēlē La Liga kluba Madrides "Atletico" sastāvā.
Sasniegumi
Monaco
Atlético Madrid
Francija
Atgriešanās (dziesma)
"Atgriešanās" ir viena no Zigmara Liepiņa dziesmām ar Māras Zālītes vārdiem, kuru viņš 1988. gadā komponēja rokoperai „Lāčplēsis”.
Atmodas kustības laikā rokopera „Lāčplēsis” bija pieteikta kā Andreja Pumpura eposa jubilejai veltīts pasākums, ikviena no tās izrādēm kļuva par tautas manifestāciju. Rokoperas pirmizrāde notika 1988. gada 25. jūnijā pie Burtnieku ezera. Kopējais izrāžu skaits tolaik sasniedza 43. Dziesma „Atgriešanās” skan rokoperas otrajā daļā, Lāčplēsim atgriežoties dzimtenē, to izpildīja Rodrigo Fomins un koris.
2018. gadā "Atgriešanās" ieguva 60. vietu Radio SWH organizētajā LVtop100 aptaujā.
Cene Prevcs
Cene Prevcs (sl; dzimis Kraņā) ir slovēņu bijušais tramplīnlēcējs,  sudraba medaļas ieguvējs komandu sacensībās.
Viņa abi brāļi Peters un Domens, kā arī viena no māsām Nika arī nodarbojas ar tramplīnlēkšanu.
Karjera
2013. gada Pasaules čempionātā junioriem Liberecā izcīnīja zelta medaļu komandu sacensībās. 2013. gada februārī uzvarēja Eiropas Jaunatnes olimpiskajā festivālā gan individuāli, gan komandu sacensībās, bet jauktajā komandā izcīnīja sudraba godalgu.
Pasaules kausā debitēja Planīcā ar 16. vietu. Pasaules čempionātā pirmo reizi piedalījās 2017. gadā Lahti, startēja tikai sacensībās uz parastā tramplīna un ieņēma 43. vietu. 2021. gada Pasaules čempionātā Oberstdorfā sacensībās uz parastā tramplīna ierindojās 15. vietā, uz lielā tramplīna ieņēma 9. vietu, bet komandu sacensībās bija 5. vietā.
1016. gads
1016. bija garais gads, kas pēc Jūlija kalendāra sākās svētdienā.
Elvi
ELVI ir veikalu tīkls Latvijā, kas darbojas pēc franšīzes principa. Franšīzi vada uzņēmums SIA ELVI Latvija, bet veikali pieder citiem vietējiem uzņēmumiem. Pirmais ELVI veikals atvērts 2000. gadā.
2015. gada februārī ELVI tīklā bija 168 veikali, apvienojot 52 uzņēmumus. SIA ELVI Latvija nodarbojas ar ELVI zīmola uzturēšanu un franšīzes vadību, nodrošinot veikaliem mārketinga atbalstu, vienotu iepirkumu, IT nodrošinājumu un citu palīdzību. Veikali pieder citām juridiskām personām, kas darbojas biznesa nomas jeb komercpilnvarojuma veidā.
Vēsture
Piesaistot ārvalstu speciālistus, 1999. gadā tika izstrādāta veikalu tīkla koncepcija pēc franšīzes principa. Tas ļāva vietējiem uzņēmējiem Latvijā izveidot lielu pārtikas mazumtirdzniecības tīklu bez ārvalstu kapitāla piesaistes. Pirmais veikals ar ELVI zīmolu tika atvērts Siguldā 2000. gada 5. oktobrī. Drīz blakus tika uzbūvēts jauns tirdzniecības nams. 2001. gadā tika izveidota ELVI veikalu padome, dibināta SIA ELVI grupa. tad pamazām tika izveidota iepirkumu daļa, ieviesta vienota datu apmaiņas un uzskaites sistēma, izveidota loģistikas nodaļa un vienota loģistikas sistēma.
2006. gadā ELVI grupa starptautiskā konkursā Europe's 500 saņēma īpašu balvu kā visstraujāk augošais Austrumeiropas uzņēmums, kas radījis visvairāk jaunu darbavietu. 2007. gadā ELVI veikalu tīklā bija 68 veikali, no kuriem tikai četri piederēja SIA ELVI grupa, bet pārējie bija franšīzes.
2009. gada janvārī tika paziņots, ka 12 ELVI tīkla veikali turpmāk darbosies ar Mego un Vesko zīmoliem, uzņēmumiem SIA Aizkraukles sabiedrība un KS Rīgas Starprajonu zvejnieku kooperatīvā biedrība pārejot strādāt mazumtirgotāju kooperācijas SIA Baltstor paspārnē.
2015. gada 3. februārī paziņots, ka ELVI franšīzei pievienojies 62 veikalu tīkls Saules veikali, kurus pārvalda SIA Antaris. 2016. gada 22. decembrī Konkurences padome atļāva SIA Firma Madara 89 (pārstāv veikalu tīklu top!) pārņemt SIA Antaris un AS NIDL aktīvu daļu, ko veidoja 31 ELVI zīmola veikals. 2019. gada 13. novembrī ELVI veikalu tīklam pievienojās SIA Dagi LV.
2023. gada 3. februārī paziņots, ka ELVI zīmola izmantošana tiks pārtraukta trīs franšīzes partneru — SIA Dagi LV, SIA Baltijas delikateses un SIA Banderi S.IDE tirdzniecības vietās. Tādējādi ELVI zīmolu vairs nebūs tiesību lietot 23 veikaliem, kas atrodas Maltā, Druvā, Jumpravā, Vecumniekos, Rēzeknē, Odzienā, Madonā, Rīgā, Iecavā, Mārupe, Ventspilī, Bukultos, Liepājā, Tērvetē un Jaunjelgavā, zīmola darbības pārtraukšana minētajās tirdzniecības vietās tika noslēgta martā, un SIA Banderi S.IDE veikalos to pārņēma veikalu tīkls SPAR.
Calea ternifolia
Lietošana
Calea ternifolia izmanto Meksikas Oahakas štata čontalu tautas dziednieki nākotnes pareģošanai sapņu stāvoklī. Tāpat arī čontalu tautas medicīnā to izmanto kā ārstniecības augu gremošanas orgānu sistēmas darbības uzlabošanai.
Krasnijsuļina
Krasnijsuļina (ru) ir pilsēta Krievijā, Rostovas apgabalā. Pilsēta atrodas 100 km no Rostovas pie Donas.
Calea ternifolia
Lietošana
Calea ternifolia Rietumu pasaulē ir sākts izmantot salīdzinoši nesen. Tas galvenokārt tiek uzņemts smēķējot, tējas, kapsulu vai tinktūras veidā. Devas parasti ir salīdzinoši lielas, pārsniedzot vairākus gramus. Auga psihoaktīvā viela vēl nav atklāta.
Krasnijsuļina
Cauri pilsētai ved federālā automaģistrāle M4, kā arī reģionālie un vietējie ceļi.
Calea ternifolia
Iedarbība
Calea ternifolia galvenā iedarbība notiek miega stāvoklī. Pēc auga lietošanas pastiprinās sapņu attēlojumi un būtiski palielinās arī spēja nokļūt apzinātās sapņošanas stāvoklī. Sapņi kļūst daudz īstāki un detalizētāki. Calea ternifolia pastiprina arī atmiņas nepārtrauktības stāvokli miega laikā, līdz ar to sapņu epizožu garums palielinās un to sižets kļūst konsekventāks un sarežģītāks.
Calea ternifolia galvenokārt lieto kā sapņu stimulators, tā iedarbība nomoda stāvoklī ir daudz mazāka. Pēc auga uzņemšanas dažkārt var just atslābuma sajūtu, kas līdzinās efektam no ļoti nelielas marihuānas devas uzņemšanas. Tāpat var pastiprināties sensoriskās sajūtas.
Legalitāte
Auga lietošana gandrīz visās pasaules valstīs ir legāla, tai skaitā visā Eiropas Savienībā, izņemot Poliju, kur to aizliedza 2009. gadā.
Populārajā kultūrā
Amerikāņu komponists Deivids Vudards, kurš savā Sanfrancisko īpašumā kultivēja Calea ternifolia, sacerēja motetu ar nosaukumu „Calea Zacatechichi”, kuru viņš ierakstīja ar bērnu kori.
Ainārs Ašmanis
Ainārs Ašmanis (dzimis ) ir latviešu mūziķis un uzņēmējs. Visvairāk pazīstams kā grupas Jumprava izveidotājs un dalībnieks, pārvalda taustiņinstrumentus un basģitāru. Darbojās grupā no 1986. līdz 1992. gadam. 1997. gadā atjaunoja Jumpravas darbību kopā ar Aigaru Graubu, Aigaru Grāveru un Aigaru Krēslu.
1977.–1979. gadā spēlējis instrumentālajā grupā Arka, no 1979. līdz 1981. gadam darbojies Jāņa Lūsēna studijas ansamblī Zodiaks.
Pēc atgriešanās no dienesta armijā 1984. gadā no līdzšinējā līdera Ungara Savicka pārņēma Jumpravas kultūras nama ansambļa vadību.
USA-277
USA-277 jeb X-37B OTV-5 bija ASV uzņēmuma Boeing būvēta militāra bezpilota kosmoplāna X-37B pirmā eksemplāra trešais kosmiskais lidojums. Tas orbītā palaists 2017. gada septembrī; uz zemes atgriezās 2019. gada oktobrī.
X-37B tika palaists 14:00 UTC ar nesējraķeti Falcon 9 Full Thrust no Kanaveralas zemesraga Gaisa spēku stacijas starta laukuma LC-39A. Pēc otrā pakāpes atdalīšanās pirmā pakāpe nosēdās Kanaveralas zemesragā. Šī bija pirmā reize, kad X-37B palaists ar Falcon 9, iepriekšējās reizes tas startēja ar Atlas V.
Kosmiskais aparāts palaists ASV Gaisa spēku uzdevumā. Par kosmoplāna derīgo kravu tiks sniegta skopa informācija. Paziņots par Gaisa spēku laboratorijas eksperimentu Advanced Structurally Embedded Thermal Spreader (ASETS-11), lai ilgstoši kosmosa vidē izmēģinātu eksperimentālo elektroniku un svārstīgo siltuma cauruļu tehnoloģijas. Ne orbītas parametri ne lidojuma ilgums un pārējās derīgās kravas detaļas netika atklātas.
2018. gada aprīlī pavadoņu novērošanas amatieri beidzot noteica OTV-5 orbītas parametrus. 11. aprīlī orbīta bija 355 × 356 km × 54,5° — augstāks orbītas slīpums nekā iepriekšējās X-37B misijās. 19. aprīlī tas pazemināja orbītu līdz 310 × 323 km. No augusta līdz septembrim orbīta tika paaugstināta līdz 388 × 394 km, novembrī USA-277 pārvietojās uz orbītu 340 × 349 km. 2019. gada februārī kosmoplāns pazemināja orbītu līdz 316 × 319 km.
Kosmoplāns uz zemes atgriezās 2019. gada 27. oktobrī. 07:51 UTC tas nolaidās uz Kanaveralas zemesraga Gaisa spēku stacijas skrejceļa.
Kaut kad starp 2017. un 2019. gadu no USA-277 slepeni tika palaisti trīs mazi pavadoņi. 2020. gada februārī tie reģistrēti ASV pavadoņu katalogā ar nosaukumiem USA-295, USA-296, USA-297, taču netika norādīti nekādi orbītas parametri.
Skaista ezers
Skaista ezers (arī Skaists, Tīreļu ūdenskrātuve) ir sekls brūnūdens purva ezers Mārupes novada Babītes pagastā. Izvietojies pagasta dienvidos Cenas tīreļa rietumu daļā dabas lieguma teritorijā. Krasti zemi, grūti pieejami, dibens — dūņains. Ezerā četras salas ar kopējo platību 1,3 ha. Ezera ziemeļu krastā ierīkota dabas taka — purva laipa.
Džēreds Dadlijs
Džēreds Entonijs Dadlijs (en; dzimis ) ir bijušais amerikāņu basketbolists, spēlēja uzbrūkošā aizsarga un vieglā uzbrucēja pozīcijā. 2020. gada Nacionālās basketbola asociācijas (NBA) čempions Losandželosas "Lakers" sastāvā. Pēc spēlētāja karjeras beigām kļuvis par treneri, šobrīd darbojas Dalasas "Mavericks" sistēmā.
Karjera
Pārstāvēja Bostonas koledžas komandu NCAA. Pēc izcilas koledžu basketbola karjeras 2007. gada NBA draftā viņu Šarlotas "Bobcats" izraudzījās ar kopējo 22. kārtas numuru pirmajā kārtā.
2008. gada decembri viņš tika aizmainīts no Šarlotas "Bobcats" uz Fīniksas "Suns" kopā ar Džeisonu Ričardsonu un otrās kārtas drafta tiesībām pret Borisu Diavu, Radžu Bellu un Šonu Singletriju. "Suns" sastāvā nospēlējis ilgāko savas karjeras posmu, piecas sezonas pēc kārtas. 2012. gada decembrī zaudētā spēlē pret Ņujorkas "Knicks" Dž. Dadlijs uzstādīja savu karjeras rezultativitātes rekordu: 36 punkti.
2019. gada vasarā noslēdza līgumu ar Losandželosas "Lakers", kuras sastāvā 2020. gadā kļuva par NBA čempionu. 2021. gada augustā Dž. Dadlijs paziņoja par spēlētāja karjeras beigām.
Pēc spēlētāja karjeras beigām kļuvis par treneri, šobrīd darbojas Dalasas "Mavericks" sistēmā kā viens no galvenā trenera Džeisona Kida asistentiem.
Bačkovo klosteris
Vissvētākās Jaunavas Marijas debesīs uzņemšanas Bačkovo klosteris (bg) ir 11. gadsimtā dibināts Bulgāru Pareizticīgās baznīcas stavropigiskais vīriešu klosteris, kas atrodas Rodopu kalnos, Bulgārijas dienvidos, Plovdivas apgabalā, uz dienvidiem no Plovdivas pie Asenicas upes. Arhitektūrā un tradīcijās apvieno bizantiešu, bulgāru un gruzīnu kultūras iezīmes.
Klosteri dibinājis gruzīnu izcelsmes Bizantijas valsts darbinieks Grigorijs Bakuriani, kas arī personīgi esot uzrakstījis klostera tipikonu. Visi klostera brāļi bija gruzīnu izcelsmes un dievkalpojumi notika gruzīnu valodā. Otrās Bulgārijas caristes laikā klosteri atbalstīja Bulgārijas cars Ivans Aleksandrs. No 11. gadsimta šeit darbojās skola. Apmēram no 14. gadsimta klosterī sāka iestāties arī grieķi un bulgāri. Pēc tam, kad Bulgāriju iekaroja turki, klosteris tika izlaupīts, bet atsāka darbību 15. gadsimta sākumā. 1604. gadā tika uzcelta klostera katedrāle. Klosterī ir apglabāti Bulgārijas patriarhi Tarnovas Eitimijs (Свети Евтимий Търновски, ap 1325 - 1402/1404) un Kirils (Патриарх Кирил, 1901 – 1971). Vecākā saglabājusies klostera celtne ir osuārijs ar 14. gadsimta freskām.
Harijs Bobinskis
Harijs Bobinskis (dzimis, miris ) bija latviešu gleznotājs.
1944. gadā absolvējis Latvijas Mākslas akadēmijas Figurālās glezniecības meistardarbnīcu. 1945. gadā sācis piedalīties izstādēs. Bobinskis tiek uzskatīts par vienu no ievērojamākajiem 20. gadsimta 40.—50. gadu portretu gleznotajiem.
1945. gadā kļuvis par Latvijas Mākslinieku savienības biedru.
Apglabāts Meža kapos.
Roberts (personvārds)
Roberts ir populārs vīriešu personvārds, īsais variants latviski Robis. Seno ģermāņu valodā nozīmējis "slavā mirdzošs", "tik slavens, ka mirdz" (*χrōþi, Hrōþ vai Hrōð — 'slava', 'varenība', 'gods' un *berχta — 'mirdzošs', 'spožs'). Popularitāti ieguvis no Skotijas karaļa un nacionālā varoņa Roberta Brūsa vārda. Latviešu kalendārā Roberta vārdadiena ir 14. janvārī.
2018. gadā bija populārākais jaundzimušo zēnu vārds Latvijā.
Izplatība Latvijā
Viens no mūsdienu populārākajiem latviešu personvārdiem. Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 9014 personas ar vārdu Roberts.
Izplatība pasaulē
Pēc tam, kad vārds Roberts kļuva plaši izmantots kontinentālajā Eiropā, tas ienāca Anglijā vecajā franču formā Robērs (raksta Robert). Sieviešu forma ir Roberta. Itāļu, portugāļu un spāņu forma ir Roberto.
Vārds Roberts tika bieži lietots Eiropas dižciltīgo aprindās. Roberts bija daudzu karaļu, grāfu, muižnieku, baronu un dažādu citu augstmaņu un valdnieku vārds.
Vārds Roberts bija viens no visizplatītākajiem vīriešu vārdiem viduslaiku Eiropā. Tas ir viens no visizplatītākajiem ģermāņu vārdiem. Tas arī mūsdienās ir viens no visizplatītākajiem vārdiem visā pasaulē.
Lai gan negatīvu asociāciju dēļ dažkārt konkrēti personvārdi tiek lietoti retāk, Roberts vēl joprojām tiek plaši lietots visā pasaulē, neskatoties uz tā saistību ar vairākām negatīvi vērtētām vēsturiskām personām.
Nometne (filma)
Pēc vairākām Brodvejas izgāšanās reizēm dziesmu autors Bērts Hanlijs dodas strādāt uz mūzikas nometni jaunajiem izpildītājiem. Nometnes dalībnieki Bērtu iedvesmo atgūt panākumus.
Roberts (personvārds)
Izplatība pasaulē
Vārds Roberts ir sastopams arī daudzās ģermāņu valodās, tostarp angļu, vācu, holandiešu, norvēģu, zviedru, dāņu un islandiešu. Tas var tikt lietots arī kā franču, īru, skotu, somu, poļu un igauņu vārds.
Pīts Mondriāns
Pīts Mondriāns (dzimis Pīters Korneliss Mondriāns (Pieter Cornelis Mondriaan), miris ) bija Nīderlandes gleznotājs.
Mondriāns bija ļoti nozīmīgs Teo van Dūsburga radītās mākslinieku grupas De Stijl dalībnieks un attīstīja nereprezentējošu mākslas stilu neoplasticismu. Mondriāna neoplasticisma gleznās ir attēlotas vertikāles un horizontāles, krāsās tika pieļauti tikai trīs pamattoņi un trīs pretnostatītās nekrāsas (melnā, baltā un pelēkā) — tam visam ir jāatklāj mākslas darba kodolu bez jebkādas saiknes ar realitāti. Lai vēl vairāk zustu saikne ar realitāti, Mondriāns savām gleznām nedeva nosaukumus.
1969.—1970. gada Eiropas kausa sezona
1969.—1970. gada Eiropas kausa sezona bija Eiropas spēcīgākā futbola klubu turnīra 15. sezona. Sezona ilga no līdz. Fināls norisinājās San Siro stadionā Milānā.
Par Eiropas kausa uzvarētājiem pirmo reizi kļuva Nīderlandes klubs Feyenoord, kas finālā uzvarēja Skotijas klubu Celtic ar rezultātu 2–1. Šī bija arī pirmā reize, kad par uzvarētājiem kļūst klubs no Nīderlandes.
Sākot no šīs sezonas, izslēgšanas spēles neizšķirta gadījumā vairs netika spēlētas. Tā vietā izmantoja izbraukuma vārtu likumu. Ja arī izbraukumā gūtie vārti ir vienādi, tad uzvarētāju noskaidroja metot monētu.
Aiovasitija
Aiovasitija (en) ir pilsēta Aiovas štatā, ASV. 2020. gadā pilsētā dzīvoja 74 828 iedzīvotāji. Pēc iedzīvotāju skaita Aiovasitija ir AIovas štata piektā lielākā pilsēta.
Pilsēta ir dibināta 1839. gadā. 1946. gadā Aiovasitija kļuva par Aiovas štata pirmo galvaspilsētu. Aiovasitijas vecā kapitola ēka ir Nacionālais vēstures piemineklis. Pilsētā atrodas Aiovas Universitāte.
Pēteris Feders
Pēteris Feders (ru; dzimis, miris ) bija Kazaņā dzimis latviešu arhitekts. Pēterburgas Mākslas akadēmijas akadēmiķis (no 1910. gada). Viens no Latvijas Mākslas akadēmijas dibinātājiem, tās prorektors no 1921. līdz 1935. gadam. Brāļu kapu arhitekts. Daudzu Latvijas dzelzceļa staciju ēku autors.
Dzīvesgājums
Dzimis 1868. gadā Kazaņā gleznotāja Jūlija Federa brāļa Aleksandra Federa ģimenē. No 1888. līdz 1894. gadam studēja Ķeizariskajā Mākslas akadēmijā Sanktpēterburgā. Pēc akadēmijas beigšanas strādāja par arhitektu Sestroreckas ieroču rūpnīcā. 1898. gadā pēc Leontija Benuā uzaicinājuma devās uz Varšavu, kur piedalījās Varšavas pareizticīgo katedrāles (nojaukta pēc Pirmā pasaules kara) projektēšanā. 1901. gadā kļuva par Varšavas politehniskā institūta arhitektūras pasniedzēju, vēlāk profesoru. No 1906. līdz 1914. gadam — Varšavas ģenerālgubernatora arhitekts. No 1913. līdz 1917. gadam — Varšavas galma ministrijas arhitekts.
Apglabāts Meža kapos, kapa pieminekļa autori — Kārlis Zāle un Aleksandrs Birzenieks.
Celtnes ārpus Latvijas
Federa projektētās celtnes atrodamas arī Krievijā (Astrahaņā, Ņižņijnovgorodā, Sestroreckā), Polijā (Cehocinekā, Radomsko, Varšavā), Ukrainā.
1058. gads
1058. bija parastais gads, kas pēc Jūlija kalendāra sākās ceturtdienā.
Eisaku Sato
Eisaku Sato (ja, Satō Eisaku; dzimis, miris ) bija japāņu politiķis.
Mālu iela (Rīga)
Mālu iela ir iela Rīgā, Zemgales priekšpilsētā, Ziepniekkalna apkaimē. Mālu iela sākas krustojumā ar Ilmājas ielu un beidzas krustojumā ar Misas ielu. Kopējais ielas garums ir 1414 metri.
Eisaku Sato
39. Japānas premjerministrs (1964—1972), otrs visilgāk šajā amatā bijušais cilvēks, kā arī pirmais Japānas premjerministrs, kas dzimis 20. gadsimtā. Sato ir vienīgais japānis, kas saņēmis Nobela miera prēmiju. Pirms kļūšanas par premjerministru ieņēmis dažādus amatus valdībā. Viņa brālis Nobusuke Kiši arī bijis Japānas premjerministrs.
Mālu iela (Rīga)
Mālu ielā 30 atrodas akciju sabiedrības "Dzintars" galvenais birojs. Pie Mālu ielas atrodas Ziepniekkalna kapi.
Ielu savienojumi
Mālu iela ir savienota ar šādām ielām:
Sabiedriskais transports
Pa Mālu ielu kursē daži 19. trolejbusu maršruta reisi, kas iebrauc apgriešanās lokā pie A/S "Dzintars". Līdz 2018. gada 3. martam pa Mālu ielu kursēja 24. maršruta trolejbusi.
Uhedzora
Uhedzora (hy) ir ciems Armēnijas Vajocdzoras marzē. Atrodas Darbas upes krastā reģiona dienvidaustrumu daļā netālu no Sjunikas marzes robežas. Attālums līdz reģiona galvaspilsētai Jehegnadzorai ir 31 kilometrs.
Iedzīvotāji
Pēc 2011. gada tautskaites datiem Uhedzorā bija 21 iedzīvotājs, pārsvarā etniskie armēņi.
Dabas retumu krātuve
"Dabas retumu krātuve" ir atklāts sabiedriskais fonds, kas atrodas Akadēmijas laukumā 1, Rīgā, Latvijā. Tas tika dibināts 1998. gadā.
Fonda galvenais mērķis ir Latvijas dabas izzināšana, sargāšana un kopšana. Fondā apvienojušies dažādi speciālisti un autodidakti, kas nodarbojas ar dažādu Latvijas dabas objektu izpēti un saglabāšanu.
Slovēnijas prezidentu uzskaitījums
Šajā uzskaitījumā apkopoti Slovēnijas prezidenti kopš 1991. gada, kad tā ieguva neatkarību no Dievidslāvijas.
30px Slovēnijas Republika (1991—pašlaik) 30px
{{legend| #F80C0C | Sociāldemokrāti | border=1px solid #AAAAAA}} {{legend| #5DADE2 | Slovēnijas Liberāldemokrāti | border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Matadors (filma)
"Matadors" (en) ir 2005. gada kriminālkomēdija, kuras režisors un scenārija autors ir Ričards Šepards. Galvenās lomas atveido Pīrss Brosnans (arī viens no producentiem), Gregs Kinnears, Houpa Deivisa un Filips Beikers Hols. Filmas pirmizrāde notika 2005. gada janvārī Sandensas kinofestivālā.
Kādā Mehiko bārā nejauši satiekas slepkava Džuliāns Nobls un noguris biznesmenis Denijs Raits. Šīs tikšanās rezultātā starp Džuliānu un Deniju rodas neveikla draudzība, kas pilnīgi negaidīti izmaina abu dzīves.
Orgsaļiena
Apdzīvotā vieta atrodas uz Baltijas ledus ezera krasta vaļņa, apkārtnē vairāki smilts un grants karjeri, zivju dīķi.
Gravenieku Elkas kalns
Gravenieku Elkas kalns jeb Gravenieku Elku kalns ir sena kulta vieta, vietējas nozīmes arheoloģiskais piemineklis Dienvidkurzemes novada Bunkas pagasta ziemeļaustrumos, Vārtājas upes kreisajā krastā.
Kalns apaudzis ar jauktu koku mežu. Kalna augstākajā daļā 30 x 60 metrus liels plakums. Dienvidu pusē samanāmas terases pazīmes. Kalns apmēram 6 metrus augsts attiecībā pret apkārtni, bet attiecībā pret Vārtājas upi, ievērojami augstāks. Vietējie iedzīvotāji kalna apkārtni dēvē par Elkuzemi.
Dziedošais Hugo un viņa neticamie piedzīvojumi
"Dziedošais Hugo un viņa neticamie piedzīvojumi" ir 2017. gada Latvijas animācijas īsfilma. Filmas un montāžas režisors ir Reinis Kalnaellis, bet scenārija autors — grupas "Prāta Vētra" bundzinieks Kaspars Roga. Filmas pirmizrāde norisinājās Berlīnes starptautiskā kinofestivāla Generation KPlus programmas ietvaros.
Lomas ieskaņojuši Renārs Kaupers, Armands Berģis, Jānis Jarāns, Dainis Porgants, Andris Bērziņš, Edgars Lipors, Aldis Kalniņš, Zuarguss KZ, Pēteris Šogolovs un Santa Didžus.
Ņeftekumska
Ņeftekumska (ru) ir pilsēta Krievijā, Stavropoles novadā. Pilsēta atrodas 276 km no Stavropoles.
2010. gada tautas skaitīšanas dati liecina, ka valstī dzīvoja krievi (75,45%), dargi (7,02%), nogaji (3,43%), tatāri (3,19%), armēņi (1,88%), turkmēņi (1,73%), avāri (1,02%) un citi.
Golfs 1900. gada vasaras olimpiskajās spēlēs
Golfs 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Šī bija pirmā reize, kad golfs bija iekļauts olimpisko spēļu programmā. Kā arī viens no diviem sporta veidiem, kur šajās olimpiskajās spēlēs bija izdalītas sacensības priekš sievietēm. Golfa turnīrs notika no 1900. gada 2. līdz 3. oktobrim Parīzes piepilsētas Kompjeņā. Tajās kopā startēja 22 sportisti, 12 vīrieši un 10 sievietes, no 4 valstīm. Šī bija pirmā reize, kad golfs bija iekļauts olimpisko spēļu programmā.
Visvairāk olimpisko medaļu ieguva ASV sportisti, kopumā 4 sportisti. Vīriešu turnīrā zelta medaļu ieguva amerikānis Čārlzs Sendss, bet sieviešu turnīrā amerikāniete Margareta Ebota.
Sacensību kalendārs
— fināls (medaļu izcīņa)
Norises vieta
Olimpiskais golfa turnīrs notika Kompjeņas klubā, kurš atradās apmēram 50 kilometrus no Parīzes. Šis golfa klubs tika uzcelts 1896. gadā un bija viens no nedaudzajiem golfa laukumiem, kas 19. gadsimtā tika uzcelts ārpus Lielbritānijas vai Īrijas. Golfa laukumu projektēja M. V. Frīmantls tika uzbūvēts Kompjeņas zirgu sacīkšu trasē.
Turnīra formāts un izspēle
Vīriešu turnīrs tika izspēlēts 1900. gada 2. oktobrī, kur viņi spēlēja divas 18 bedrīšu kārtas. Nākamajā dienā, 1900. gada 3. oktobrī, notika sieviešu turnīrs, kurā viņas izspēlēja tikai 9 bedrītes.
Pārstāvētās valstis un sportisti
1900. gada vasaras olimpiskajās spēlēs tenisa sacensībās startēja 22 sportisti (12 vīrieši un 10 sievietes) no 4 valstīm. Visas valstis pirmo reizi startēja šajā sporta veidā.
Iekavās norādīts sportistu skaits no attiecīgās valsts.
Seborga
Seborga vai oficiāli Seborgas Firstiste (it) ir mikronācija, kas atrodas Itālijas ziemeļaustrumu daļā, netālu no Francijas robežas. Tās teritorija ietver vienīgi Seborgas pilsētu. Oficiāli Seborgas hercogiste ir Itālijas daļa.
Valsts ir dibināta 954. gadā, bet Itālijas apvienošanas rezultātā iekļauta tās sastāvā. Kā mikronācija tā tika atkal dibināta 1963. gadā.
Zinātnes vārdā
"Zinātnes vārdā" (en) ir 2007. gada ASV drāma, kuras režisors un scenārija autors ir Džefrijs Blics. Galvenās lomas atveido Rīss Tompsons, Nikolass D'Agosto, Anna Kendrika, Vinsents Piaza un Ārons Jo. Filmas pirmizrāde notika.
Meklējot atbildes uz dzīves lielajiem jautājumiem, zēns, kurš stostās, pievienojas vidusskolu debašu komandai.
Dzeramais ūdens
Dzeramais ūdens ir ūdens, kas paredzēts dzeršanai un ko var izmantot ēdienu gatavošanai bez riska iegūt veselības problēmas. 2015. gadā 91% no pasaules iedzīvotājiem ir bijusi pieeja dzeramajam ūdenim. 4,2 miljardiem cilvēku ir pieeja pie krāna ūdens, savukārt 2,4 miljardi dzeramo ūdeni iegūst no akām un publiskajiem ūdens ieguves punktiem. Ja uzturā lieto netīru dzeramo ūdeni, var saslimt ar dažādām infekcijas slimībām, piemēram, holeru.
Tiek prognozēts, ka 2025. gadā puse no pasaules iedzīvotājiem dzīvos reģionos, kuros būs apgrūtināta dzeramā ūdens ieguve.
Ščepanovas Staņislavs
Svētais Ščepanovas Staņislavs (dzimis, miris ) bija Krakovas bīskaps, kuru 1079. gadā sodīja ar nāvi Polijas karalis Boļeslavs II Drosmīgais.
Pāvesta Inocenta IV kanonizēts 1253. gadā. Piemiņas dienas — 11. aprīlis, 7. maijs, 8. maijs (Polijā). Tiek uzskatīts par Polijas, Krakovas un kristīgās morālās kārtības svēto aizbildni.
Kaspars Briškens
Kaspars Briškens (dzimis Rīgā, Latvijā) ir latviešu politiķis un ekonomists, un bijušais diplomāts. 14. Saeimas vēlēšanās Kaspars Briškens bija partijas "Progresīvie" premjera amata kandidāts un tika ievēlēts 14. Saeimā.
Biogrāfija
Absolvējis Rīgas Valsts 1. ģimnāzijas Starptautiskā bakalaurāta mācību programmu. 2005. gadā ieguvis bakalaura grādu ekonomikā un uzņēmumu vadībā Rīgas Ekonomikas augstskolā. 2011. gadā ieguvis zinātnisko maģistra grādu ekonomikā Stokholmas Universitātē.
2005. gadā sācis darba gaitas Ārlietu ministrijā kā vecākais referents. No 2007. līdz 2011. bijis ekonomiskais un politiskais diplomāts, strādājot Latvijas vēstniecībā Zviedrijā. 2011. gadā kļuvis par Ārlietu ministrijas Ārējās tirdzniecības un investīciju nodaļas vadītāja vietnieku, amatu atstājot pēc diviem mēnešiem par labu darbam Satiksmes ministrijā ministra Aivja Roņa padomnieka amatā. Četru gadu laikā no 2011. līdz 2015. gadam Satiksmes ministrijā ieņēmis gan ministra padomnieka, gan valsts sekretāra vietnieka Eiropas Savienības un nozaru jautājumos amatu. Bijis NATO Ziemeļu distribūcijas tīkla transporta un loģistikas sadarbības politiskais koordinators, pārstāvot Satiksmes ministriju. No 2013. Līdz 2014. gadam bijis Latvijas Loģistikas asociācijas izpilddirektors.
No 2012. gada līdz 2020. gadam ieņēmis nacionālās lidsabiedrības airBaltic padomes priekšsēdētāja vietnieka amatu. Trīs termiņu padomes locekļa un vietnieka amatā strādājis pie uzņēmuma restrukturizācijas, attīstības, Airbus A220-300 modeļa lidaparātu pasūtīšanas, privātu investoru piesaistes un kompānijas biznesa plāna Destination 2025 izstrādes.
2014. gadā sācis strādāt RB Rail (Rail Baltica), sākotnēji par padomes locekli, vēlāk ieņemot stratēģijas un attīstības vadītāja amatu. No 2021. gada ir uzņēmuma "Pasažieru vilciens" padomes loceklis.
Kopš 2019. gada K. Briškens ir arī ikgadējais labas pārvaldības lektors Baltijas korporatīvās pārvaldības institūta mācību programmās.
Rail Baltica
K. Briškens bijis iesaistīts Rail Baltica projektā kopš 2006. gada, kad darbojās diplomātiskajā dienestā Zviedrijā. Bijis arī padomnieks diviem satiksmes ministriem. Uzņēmumā RB Rail stratēģijas un attīstības vadītāja amatā vadīja projekta attīstību, komercializāciju un digitalizāciju. Projektā nodrošinājis Starptautiskās lidostas “Rīga” iekļaušanu Rail Baltica dzelzceļa trasē.
Politiskā darbība
Bijis partijas "Kustība Par!" dibinātājs 2017. gadā, ievēlēts partijas pirmajā valdē. Pēc izstāšanās no “Kustības Par!”, pievienojies bezpartejisko ekspertu grupai “PRO Platforma”.
2021. gadā kļuvis par partijas "Progresīvie" biedru. 14. Saeimas vēlēšanām partija “Progresīvie” izvirzīja K. Briškenu par savu premjerministra amata kandidātu, un viņš tika ievēlēts 14. Saeimā.
Latgales partizānu pulks
Latgales partizānu pulks ( - ) bija Brīvības cīņu laikā izveidota Latvijas Bruņoto spēku vienība Latgales ziemeļu daļā, kas piedalījās Latgales atbrīvošanas kaujās. 1922. gada 1. aprīlī pulku izformēja un iekļāva Latgales divīzijas 9. Rēzeknes kājnieku pulka sastāvā.
Priekšvēsture
1919. gada 31. martā ar Igaunijas armijas virspavēlnieka pavēli nodibināja Ziemeļlatvijas brigādi pulkveža Zemitāna vadībā, kas kopā ar igauņu karaspēku pārgāja pretuzbrukumā Padomju Latvijas armijai Veru un Valkas virzienā. 1919. gada maija beigās un jūnija sākumā Ziemeļlatvijas brigāde ar igauņu atbalstu ieņēma visu Vidzemes teritoriju (26. maijā Valmieru, 29. maijā Alūksni, 31. maijā Vecgulbeni, 5. jūnijā Madonu). 26. maijā Igaunijas armija ieņēma Pleskavu.
Izveidošanās
Pirmie Latgales partizānu uzbrukumi Padomju Latvijas armijai sākās jau 1919. gada martā. Maijā izveidojās vairākas ap 30 vīru lielas militārās vienības Kupravā, Rugājos un citviet. 29. un 30. maijā notika partizānu vienību uzbrukumi no Ziemeļvidzemes caur Balviem atejošajām Padomju Latvijas armijas daļām uz Balvu-Viļakas lielceļa starp Silakrogu un Stompakiem un uz Balvu-Rēzeknes lielceļa pie Rugājiem. Partizānu rokās krita trīs vezumi ar šautenēm un patronām. Tā kā pāri Pededzes upes līnijai Ziemeļlatvijas brigāde un Igaunijas armija negāja, tad sarkanarmieši nocietinājās pozīcijās Austrumlatvijas zemienes purvājos un mežos no Lubānas ezera ziemeļu gala līdz līnijai Augustova-Pokrata-Krutova-Egļeva-Kuprava-Liepna. Notika bruņotas sadursmes starp partizāniem un sarkanarmiešiem pie Silakroga, Augustovas un Orlovas. 1919. gada jūnija vidū Sarkanā armija ar bruņotā vilciena palīdzību mēģināja atgūt kontroli pār Pitalovas-Gulbenes dzelzceļu. 15. jūnijā bruņotajam vilcienam izdevās ieņemt Kupravas staciju, 21. jūnijā sarkanarmieši mēģināja veikt atkārtotu uzbrukumu Balvu stacijas virzienā. Partizāni kopā ar apmēram 100 igauņu kareivjiem ielenca vilcienu un piespieda to atkāpties Pitalovas virzienā. 1919. gada vasarā partizāni ar igauņu karavīru atbalstu ieņēma Liepnu un Balvus.
1919. gada 5. jūnijā partizānu grupu pārstāvji Balvu sanaksmē nolēma apvienoties vienā pulkā, 7. jūlijā no partizānu grupām virsleitnanta Jāņa Vīndedža vadībā nodibināja Latgales partizānu pulku. Sākotnēji partizānu pulkā bija četras rotas:
No 13. jūlija pulks pārgāja Kurzemes divīzijas komandiera pakļautībā. 28.-30. jūlijā notika cīņas pie Baltinavas un pie Punduru stacijas, tika ieņemta Viļaka. Pēc kaujām pie Stompakiem un Susājiem no vietējiem partizāniem izveidoja pulka 5. rotu.
9. augustā no Liepnas partizānu nodaļas izveidoja 6. rotu. 22. septembrī 6.rota 500-600 kaujinieku sastāvā ieņēma Liepnu.
Sarkanās armijas pretuzbrukums
1919. gada oktobrī partizānu pulks pieauga līdz 2000 vīriem, tādēļ to pārorganizēja un izveidoja trīs bataljonus ar 8 rotām un no 9. rotas izveidoja ceturto bataljonu. 4. oktobrī par pulka komandieri iecēla pulkvedi-leitnantu Jāni Skujiņu. 16. oktobrī pulka 2. bataljons ieņēma Nostrovu un Stompakus. 7.-9. novembrī Sarkanā armija devās pretuzbrukumā un atguva oktobrī zaudētās pozīcijas.
8. decembrī Sarkanās armijas bruņuvilciens "Steņka Razins" uzbruka Kupravas stacijai, ar igauņu bruņuvilciena palīdzību tas tika atsists. Decembrī notika kaujas pie Orlovas, Liepnas, Sompakiem un Tilžas.
Ziemeļlatgales atbrīvošanas operācija
1920. gada janvārī pulkā bija 49 virsnieki un 2400 kaujinieki, kuru bruņojumā bija arī ložmetēji. Ziemeļlatgales atbrīvošanas operācijas sākumā pulka 1. bataljons Vīndedža vadībā 10. janvārī ieņēma Kārsavas staciju uz Pitalovas-Rēzeknes dzelzceļa līnijas. 3. un 4. bataljoni pēc kaujām Šķilbēnu augstienē ieņēma Baltinavu un Skangaļus. 2. bataljons 14. janvārī ieņēma Nosovu (Purvmalu) un Pitalovu (Abreni), 2. februārī Višgorodoku (Augšpili). Kauju laikā Latgales partizānu pulks zaudēja 145 kritušos.
Arī pēc Latvijas-Krievijas slepenā pamiera līguma parakstīšanas 1920. gada 30. janvārī Latgales partizānu pulks turpināja veikt kaujas operācijas ienaidnieka aizmugurē.
Pēc kara beigām pulka karavīrus izvietoja Kārsavā un Rēzeknē, bet 1921. gada septembrī pārcēla uz pastāvīgām mītnēm Cēsīs un Valmierā.
Devīze
"Tēvs dēlam vīzes dara
No vītola lūciņām,
Dēls vīzēm karā gāja
Tēvuzemi aizstāvēt."
Piemiņa
1938. gada 14. augustā Brīvības un Partizānu ielas krustojumā Balvos atklāja pieminekli Latgales partizānu pulka kritušajiem karavīriem "Sargājošais partizāns".
Reimonds Kīns
Reimonds Deniss Kīns (en; dzimis Londonā) ir Lielbritānijas starptautiskais lielmeistars šahā (1976).
Biogrāfija
1964. gadā uzvarējis Lielbritānijas junioru šaha čempionātā. Divas reizes pārstāvējis savu valsti Pasaules junioru šaha čempionātos (1965, 1967) un 1967. gadā izcīnījis sudraba medaļu. 1971. gadā uzvarējis Lielbitānijas šaha čempionātā, bet 1968. un 1972. gadā bijis otrais. Daudzu starptautisko šaha turnīru uzvarētājs: Londona (1968), Alikante (1977), Sidneja (1979), Dortmunda (1980). Par panākumiem turnīros FIDE 1972. gadā Kīnam piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu. Bijis otrais angļu šahists pēc Entonija Mailsa, kas kļuvis par šaha lielmeistaru.
Pārstāvējis Anglijas komandu lielākajos komandu šaha turnīros:
1978. gadā bijis viens no Viktora Korčnoja palīgiem mačā par Pasaules šaha čempiona nosaukumu pret Anatoliju Karpovu. Pazīstams arī kā starptautiskās šaha dzīves organizators. FIDE informācijas un preses komitejas priekšsēdētājs (1982—1986). Nāciju Sadraudzības šaha asociācijas prezidents. Sarakstījis vairāk nekā 50 grāmatas par šahu, vadījis šaha nodaļas laikrakstos The Times un The Spectator.
BBC News
BBC News ir Lielbritānijas valsts medija BBC nodaļa, kas atbildīga par ziņām. Nodaļa ir pasaules lielākā ziņu raidorganizācija, kura ir atbildīga par ziņām, kas tiek pārraidītas radio un televīzijas tiešraidēs, kā arī interneta ierakstos. Nodaļai ir arī vairākas studijas ārpus Lielbritānijas ar vairākiem starptautiskiem korespondentiem.
Nodaļai arī ir reģionālās studijas Anglijā, kā arī ziņu centri Ziemeļīrijā, Skotijā un Velsā. Ikviens Lielbritānijas reģions veido savas reģionālās ziņas, sporta programmas un citus raidījumus.
Benžamēns Pavārs
Benžamēns Pavārs (fr, dzimis ) ir Francijas futbolists, aizsargs, Francijas futbola izlases dalībnieks. Kopš 2019. gada spēlē Vācijas Bundeslīgas kluba Minhenes "Bayern" sastāvā.
Francijas izlasē debitēja draudzības spēlē pret Velsu. Izlases sastāvā piedalījās 2018. gada FIFA Pasaules kausa finālturnīrā. Bija komandas sākumsastāvā visās turnīra spēlēs, izņemot pret Dāniju, un kļuva par pasaules čempionu. Guva vārtus spēlē pret Argentīnu, kas vēlāk tika atzīti par turnīra labākajiem vārtiem. Bija arī komandas sastāvā 2022. gada FIFA Pasaules kausa finālturnīrā.
Sasniegumi
VfB Stuttgart
Bayern Munich
Francija
54. autobusu maršruts (Ščecina)
54. autobusu maršruts ir Ščecinas sabiedriskā transporta autobusu maršruts, kas kursē no Tirkīza ielas (Turkusowa) līdz Zakladi mensne (Zakłady Mięsne). Šis maršruts izveidots 1956. gadā.
54. autobusu maršrutu apkalpo "SPA Dąbie" autobusu depo.
Husems Avārs
Husems Avārs (fr, dzimis ) ir Alžīrijas futbolists, spēlē pussarga pozīcijā, Alžīrijas futbola izlases dalībnieks. Kopš 2023. gada Avārs pārstāv Itālijas futbola A sērijas komandu AS Roma.
54. autobusu maršruts (Ščecina)
Maršruts
Tirkīza iela — Tranzīta iela — Iepirkšanās iela — Reigana laukums — Dombska iela — Zooloģiskā iela — Lāču iela — Zvežiņecka iela — Struga iela — Pomerānijas iela — Straume.
Virzienā Zakladi mensne — Turkusova autobusi brauc pa šādām ielām:
Pieturvietas
54. tramvaju maršrutā pavisam kopā ir 23 pieturas. Virzienā Turkusova — Zakladi Mensne ir 11 pieturas, bet virzienā Zakladi Mensne — Turkusova ir 12 pieturas.
Fantāziju pasaule
Fantāziju pasaule ir iedomāta valsts, planēta vai visums, kas parādās stāstos, mītos, filmās un/vai datorspēlēs, bet īstenībā nepastāv. Tajās var būt maģija, personifikāciju vai neeksistējošu tehnoloģiju, un tās parasti ir ar vēsturisku vai futūrisku motīvu.
Fantāziju valstis var tikt lietotas arī reālajā dzīvē, tehnisku iemeslu dēļ, kā, piemēram, Booklanda.
Skaistaugļu balodene
Skaistaugļu balodene (la) ir amarantu dzimtas suga, kurai ir šauras izplatības areāls jūras un okeāna piekrastēs. Daži autori to aplūko kā ļoti mainīgās šķēplapu balodenes (Atriplex prostrata) varietāti ar nosaukumu ''Atriplex hastata var. calotheca''. Dažāda lieluma grupas aug piejūras smiltājos un periodiski applūstošā pludmalē.
Latvijā suga ir sastopama reti Rīgas līča piekrastē. Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.
Klements VIII
Klements VIII (la, dzimis, miris ), īstajā vārdā Ipolito Aldobrandīni (Ippolito Aldobrandini), bija Romas pāvests no līdz savai nāvei. Viņa priekštecis bija Inocents IX. Klements VIII pāvesta amatā bija kontrreformācijas laikā. Pirms kļūšanas par pāvestu viņš bija kardināls. Šajā amatā viņu 1585. gadā iecēla pāvests Siksts V.
Klementa VIII pontifikāta laikā uz sārta par ķecerību tika sadedzināts Džordāno Bruno.
Komponists Orlando di Lasso Klementam VIII veltīja savu 21 madrigālu kopu Lagrime di San Pietro ("Svētā Pētera asaras"), kas pirmoreiz tika publicēts pēc autora nāves 1595. gadā.